Diari Oficial de la Generalitat Valenciana


Sumari del DOGV 9981, del 12-11-2024 (2024/11589)

EXTRACTE de la Resolució de 5 de novembre de 2024, del Vicerectorat d'Investigació, per la qual es convoquen dos beques d'iniciació a la investigació a càrrec del projecte «Anàlisi i millora d'algoritmes de detecció de manipulacions fraudulentes en imatges de publicacions científiques (SCIMFAKE)»
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9981

Data del DOGV
:   12-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11908

CVE
:   WJXI-D-0705-08567

Data del document
:   05-11-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I de Castelló
    * assignació per estudis
    * investigació científica

BDNS (identif.): 795197.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/795197>)

*Primer. Persones beneficiàries*

Estudiantat de l’UJI dels graus en Enginyeria Informàtica, Intel·ligència Robòtica, Disseny i Desenvolupament de Videojocs, Matemàtica Computacional, Enginyeria Elèctrica o Enginyeria en Tecnologies Industrials, que haja superat almenys el 50% dels crèdits de la titulació. Així mateix, la persona sol·licitant no ha d’haver superat tots els crèdits de què consta la titulació o els crèdits extra dels quals s’haja pogut matricular i ha de tindre la nacionalitat espanyola o ser nacional d’un estat membre de la Unió Europea o d’un altre país no pertanyent a la UE amb permís de residència o d’estudis a Espanya i amb la documentació identificativa en vigor, en el moment de la incorporació a la beca.

*Segon. Finalitat*

Obtenir formació i col·laborar en el projecte d'investigació «Anàlisi i millora d’algoritmes de detecció de manipulacions fraudulentes en imatges de publicacions científiques».

*Tercer. Característiques*

Beques d'iniciació a la investigació amb dedicació de 15 hores setmanals i una retribució bruta mensual de 330 euros. Les persones beneficiàries seran incloses en el Règim General de la Seguretat Social.

La durada prevista és de huit mesos.

*Quart. Bases reguladores*

Accessibles a: <http://www.uji.es/seu/info-adm/tao/>

*Cinquè. Import*

L'import global destinat a la concessió d'aquestes beques és de 5.440,96 euros.

D'acord amb el que estableix la llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'anualitat de les despeses d'exercicis futurs queda condicionada a l'existència de crèdit adequat i suficient en el pressupost de l'exercici corresponent.

*Sisè. Termini de presentació de sol·licituds*

Deu dies a partir de l’endemà de la publicació d'aquest extracte en el *Diari Oficial de la Generalitat Valenciana*.

  

Castelló de la Plana, 5 de novembre de 2024

(p. d. DOGV 9349, 27.05.2022)

Jesús Lancis Sáez.

Vicerector d’investigació